حبيباتي الزائرات الوفيات جبت ليكم اليوم واحد الطريقة كنديرها منين تجيني شي مناسبة على غفلة كترجعلي وجهي رائع ولا في الاحلام المهم اول حاجه غاديري احبيبتي سخني واحد مقيريج تاع الماء شللي وجهك بماء يكون دافي وخدي المقشر او لكوماج لمفضل عندك .. انا راني صورت ليكم المقشر تاعي اما لبنات لي كايديرو سنيده وزيت لعود راه حتا هو مزيان .. ماعليناش قشري وجهك نص ساعه تقريبا بحركات دائريه من بعد شللي وجهك بما دافي ودوزي لبخار شدي بانيو لوحي فيه وريقات نعناع وورد بلدي وخزامه وزعتر وشيح .. اهم حاجه يكونو ثلاته من هادو ..انا عندي كلهم ايوا خوي لمقراج طايب عليهم ولقي وجهك لداك لبخار ربع ساعه وزمتي لبخار ب فوطه فوق راسك باش يطلع لبخار ديريكت لوجهك لمهم إلا دوز ربع ساعه خدي قطينه بيضه وبداي تمسح وجهك وغايباليك لي بوان نواغ وزيوتات ومخلفات لوجه كاملين بسهوله ايوا عاودي شللي وجهك بداك لبانيو لي فية ألاعشاب منوراها تكوني حاكه واحد بطاطا خضرا ومسحي بالماء تاعها وجهك خليه عشره دقايق وشللي بما دافي تبعيه ما بارد تبعيه مكعب تلج .. وديك ساع وجهك غايولي وريده ولمكياج كايطلع فيك هبال ..